इलाहाबाद में रेलवे पुल से टकराया एलपीजी ट्रक  
एलपीजी से भरा हुआ इंडेन का एक ट्रक रेलवे पुल से जा भिड़ा। जोरदार टक्कर से पुल का रेलवे ट्रैक अपनी जगह से हट गया।
उत्तर प्रदेश के इलाहाबाद में रेलवे पुल से एक ट्रक टकरा गया। यह हादसा बरहना बाज़ार में हुआ। एलपीजी से भरा हुआ इंडेन का एक ट्रक रेलवे पुल से जा भिड़ा। जोरदार टक्कर से पुल का रेलवे ट्रैक अपनी जगह से हट गया।  वहीं एलपीजी गैस से भरे होने की वजह से गैस रिसाव और आग भड़कने का ख़तरा पैदा हो गया। हालांकि हादसा रात में हुआ, इसलिए एक बड़ा हादसा होते−होते टल गया। इलाहाबाद−वाराणसी रेल लाइन की मरम्मत का काम शुरू हो गया है। प्रत्यक्षदर्शियों के मुताबिक लाइन मैन की ग़ैर मौजूदगी से यह हादसा हुआ। वहीं बेरियर नहीं होने को भी हादसे की वजह के तौर पर देखा जा रहा है।